Hısnulekrad kadısı es-Seyyid Hüseyin sene-i mezbüre Şevvalü'l-mükerremi gurresinden altı ay ve muvakkitleri es-Seyyid Mehmed Halid ve es-Seyyid Hafız Osman kezalik altışar ay zamanların ba'de't-tasarruf ref' ve yeri yevmi yüz elli akçe ile Bayezid kazasından yedi ay hakiki infisali olan sezavar-ı inayet-i şehriyari mevlana Halil Şevki ibn İsmail Kastamoni'den da'ilerine misliyle ba-sabi'a tevcih olunub ba'de hulül-i vaktihi müddet-i örfiyye-i kamile mutasarrıf olmak ricasına ba'de'l-arz sadaka buyuruldu.